বুরুশাস্কি
বুরুশাস্কি (/bʊrʊˈʃæski/;(বুরুশাস্কি:بروشسکی)) হলো পাকিস্তানে প্রচলিত একটি বিচ্ছিন্ন ভাষা, যা বুরুশো জাতি দ্বারা উত্তর গিলগিত বালতিস্তানে সবচেয়ে বেশি বলা হয়। এছাড়াও উত্তর কাশ্মীরে কয়েকশ মানুষ এই ভাষায় কথা বলেন। পাকিস্তানের হুঞ্জা নগর জেলা, উত্তর গিলগিত জেলা, গিজরের ইয়াসিন এবং ইশকোমান উপত্যকার মানুষেরা এই ভাষায় কথা বলেন। এদের নিজস্ব এলাকা গিলগিত বালতিস্তান এবং পামির করিডোর এর উত্তরে অবস্থিত। ভারতে শ্রীনগরের হরি পর্বত অঞ্চলের বোতরাজ মহল্লায় এই ভাষাভাষীদের বাস। এই ভাষার অন্যান্য নামগুলো হলো বিলতুম, খাজুনা, কুঞ্জুত, ব্রুশাস্কি, বুরুচাকি, বুরুচাস্কি, বুরুশাকি, বুরুশকি, ব্রুগাস্কি, ব্রুশাস, ওয়ারচিকওয়ার এবং মিশাস্কি।